laion/Wikipedia-Exotic huggingface dataset:
נשיא יוון

נשיא הרפובליקה ההלנית של יוון (ביוונית: Πρόεδρος της Ελληνικής Δημοκρατίας, Próedros ti̱s Elli̱nikí̱s Di̱mokratías) או בקיצור נשיא יוון הוא ראש המדינה של יוון. הנשיא נבחר על ידי הפרלמנט ההלני אחת לחמש שנים. לנשיא יש סמכות מוגבלת ברשות המבצעת ולו תפקידים ייצוגיים וסמליים, בעוד שראש ממשלת יוון הוא בעל הכח הפוליטי החזק ביוון. תפקידו של הנשיא הוא בעיקר טקסי מאז הרפורמה בחוקת יוון בשנת 1986. המשרה הוקמה באופן רשמי על ידי ועדת החוקה של יוון ב-1975, אבל היו תפקידים דומים לזה של הנשיא כיום בעבר, לדוגמה במשטר הצבאי ביוון בשנים 1967–1974 וברפובליקה השנייה של יוון. הנשיאה המכהנת, מאז 2020, היא קתרינה סקלארופולו. הנשיא הוא המפקד העליון של הכוחות המזוינים של יוון והוא תופס את המקום הראשון בסדרי הקדמה הממלכתיים ביוון. אף על פי שהחוקה היוונית בשנת 1974 העניקה לנשיא סמכויות ניכרות, בפועל הנשיא שימש תפקיד ייצוגי וסמלי באופן כללי לאחר שראש ממשלת יוון הוא המנהל הפעיל של ממשלת יוון. תפקידיו של הנשיא הוגדרו רשמית רק לאחר השינוי בחוקת 1986, אשר הקטין הסמכויות הרשמיות של הנשיא. ערך מורחב – ארמון הנשיאות (יוון) ארמון הנשיאות באתונה הוא מעונו הרשמי של נשיא יוון. בעבר היה מוכר כ"ארמון יורש העצר" ומאוחר יותר כ"ארמון המלוכה החדש". הארמון נמצא ברחוב הרודוטו אטיקוּ, שבו נמצא גם מעונו הרשמי של ראש הממשלה, סמוך לבניין הפרלמנט ולגנים הלאומיים. שטח גני הארמון הוא 27 דונם. הרפובליקה ההלנית השלישית הנוכחית (ביוונית: Γʹ Ελληνική Δημοκρατία) התגבשה ב-1974 במהלך תקופת ה"מטאפוליטפסי", לאחר תום המשטר הצבאי ביוון, אשר שלט ביוון מאז ההפיכה של 21 באפריל 1967. ב-1 ביוני 1973, המנהיג בזמנו של המשטר הצבאי ביוון ויורש העצר של קונסטנטינוס השני, מלך יוון המוגלה גאורגיוס פאפאדופולוס, ביטל את המלוכה היוונית והכריז על עצמו כנשיא הרפובליקה. משאל עם מבוים ב-29 ביולי 1973 אישר את שינוי המשטר, והעביר חוקה חדשה שהקימה רפובליקה נשיאותית. ניסיון זה לדמוקרטיזציה מבוקרת הסתיים על-ידי הפלת פאפאדופולוס על-ידי בריגדיר דימיטריוס יואנידיס ב-25 בנובמבר 1973. הרפובליקה ומוסדותיה נשמרו רשמית, אך היו לא יותר מאשר חזית למשטר הצבאי. סגן אלוף פאדון גיזיקיס מונה לנשיא הרפובליקה, אבל כוח היה בידי יואנידיס, אשר שלטו מאחורי הקלעים. לאחר נפילתה של המשטר הצבאי וחזרה לשלטון אזרחי תחת קונסטנדינוס קרמנליס באוגוסט 1974, המעשים המשפטיים והחוקתיים של המשטר הצבאי נחשבו כפסולים, ונערך משאל עם חדש בנושא ב-8 בדצמבר 1974, מה שאישר את ביטול המלוכה. בינתיים, גיזיקיס, נשאר במשרד כנשיא. לאחר משאל עם, החליף אותו הנשיא הנבחר הראשון, קונסטנדינוס צאצוס. חוקה חדשה, אשר פורסמה ב-11 ביוני 1975, הכריזה על יוון כ"דמוקרטיה פרלמנטרית נשיאותית" (או "רפובליקה" – δημοκρατία ביוונית ניתן לתרגם בשני הכיוונים). חוקה זאת, אשר תוקנה בשנים 1985, 2001, 2008 ו-2019, עדיין בתוקף היום. מפלגות פוליטיות      דמוקרטיה חדשה      התנועה הסוציאליסטית הפאן-הלנית      עצמאי/ת ראש ממשלת יוון מדיה וקבצים בנושא נשיא יוון בוויקישיתוף אתר האינטרנט הרשמי של נשיא יוון (ביוונית)
ICANN

ICANN (ראשי תיבות של Internet Corporation for Assigned Names and Numbers; מבוטא כמו I can - "אני יכול") היא חברה ללא כוונת רווח שנוסדה ב-18 בספטמבר 1998 ואחראית על ניהול משימות שונות הקשורות לרשת האינטרנט, בהן ניהול שמות המתחם באינטרנט. תפקידה הוא להקצות לכל מדינה קבוצת שמות מתחם (לדוגמה: il עבור ישראל, uk לבריטניה ו-cn בסין), אותם היא תהא רשאית לחלק ולמכור או למנות סוחרים שיעסקו בכך. פול טומיי הוא נשיא החברה מאז 27 במרץ 2003. החל מה-7 בנובמבר 2007 יושב ראש חבר הנאמנים הוא פטר ת'רוש, שהחליף את וינט סרף. מדיה וקבצים בנושא ICANN בוויקישיתוף אתר האינטרנט הרשמי של ICANN (באנגלית) אתר האינטרנט הרשמי של ICANN (בערבית) אתר האינטרנט הרשמי של ICANN (בצרפתית) אתר האינטרנט הרשמי של ICANN (ברוסית) אתר האינטרנט הרשמי של ICANN (בספרדית) אתר האינטרנט הרשמי של ICANN (בסינית) ICANN, ברשת החברתית פייסבוק ICANN, ברשת החברתית אקס (טוויטר) ICANN, ברשת החברתית אינסטגרם ICANN, ברשת החברתית LinkedIn ICANN, סרטונים בערוץ היוטיוב ICANN, הבלוג הרשמי ICANN, באתר פליקר ICANN, באתר אנציקלופדיה בריטניקה (באנגלית) * גלילאו עונה 8 פרק 12: שומרי האינטרנט, סרטון באתר יוטיוב המתאר את פעולת ותפקיד אנשי ICANN ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
מרג'ורי אסטיאנו

מרג'ורי אסטיאנו (בפורטוגזית: Marjorie Estiano, נולדה ב-8 במרץ 1982 בקוריטיבה שבברזיל) היא שחקנית וזמרת ברזילאית. היא התפרסמה לראשונה בשנת 2004 כשגילמה את דמותה של נטשה פררה בסדרת הנעורים "Malhação" של ערוץ ריד גלובו. היא כיכבה בשלוש טלנובלות שונות והייתה לאנטגוניסטית בשתיים נוספת. אסטיאנו שיחקה במספר סרטים והוציאה מספר אלבומים. אסטיאנו נולדה בשנת 1982, בעיר קוריטיבה במדינה הברזילאית פרנה, בשם מרג'ורי דיאס דה אוליברה לאורנדיר לימה דה אוליברה ומרסל דיאס, ילדה שנייה בין שלושה אחים. היא למדה אומנויות שונות בעיר סניק. כשסיימה את לימודיה עברה לסאו פאולו על מנת לשפר את יכולות המשחק שלה, שם למדה מוזיקה במשך שנתיים. בשנת 2009 היא שיחק בטלנובה "הדרך להודו". בשנת 2012 החלה לככב בטלנובלה "מצד לצד" בתפקיד של העיתונאית לאורה. הטלנובלה הצליחה מאוד בברזיל מולדתה ואף זכתה בפרס אמי הבין-לאומי לטלנובלה הטובה ביותר לשנת 2013. בשנת 2014 שיחקה את אחת הדמויות הראשיות בטלנובלה "אימפריה", שם גילמה את דמותה של קורה. מדיה וקבצים בנושא מרג'ורי אסטיאנו בוויקישיתוף אתר האינטרנט הרשמי של מרג'ורי אסטיאנו (בפורטוגזית) מרג'ורי אסטיאנו, ברשת החברתית פייסבוק מרג'ורי אסטיאנו, ברשת החברתית אקס (טוויטר) מרג'ורי אסטיאנו, ברשת החברתית אינסטגרם מרג'ורי אסטיאנו, סרטונים בערוץ היוטיוב מרג'ורי אסטיאנו, במסד הנתונים הקולנועיים IMDb (באנגלית) מרג'ורי אסטיאנו, באתר Rotten Tomatoes (באנגלית) מרג'ורי אסטיאנו, במסד הנתונים הקולנועיים KinoPoisk (ברוסית) מרג'ורי אסטיאנו, באתר אפל מיוזיק (באנגלית) מרג'ורי אסטיאנו, באתר ספוטיפיי מרג'ורי אסטיאנו, באתר סאונדקלאוד (באנגלית) מרג'ורי אסטיאנו, באתר AllMusic (באנגלית) מרג'ורי אסטיאנו, באתר MusicBrainz (באנגלית) מרג'ורי אסטיאנו, באתר דיזר מרג'ורי אסטיאנו, באתר Discogs (באנגלית) מרג'ורי אסטיאנו, באתר Genius Aguinaldo Silva parabeniza seu casal de protagonistas globo.com "F5 - Televisão - "A Vida da Gente" terá protagonistas na abertura - 25/09/2011" uol.com.br. Marjorie Estiano inicia leitura do personagem da próxima novela SRZD.com "Marjorie Estiano" (בפורטוגזית). נבדק ב-2017-02-24.
מצלמת פיתוח מיידי

מצלמת פיתוח מיידי (באנגלית: Instant Camera) היא מצלמה המשתמשת במנגנון פיתוח עצמי, אשר נועד ליצור תמונה המתפתחת במקום - זמן קצר לאחר הצילום וללא צורך במכשור נוסף. חברת פולארויד הייתה החלוצה בתחום והראשונה (עם בעלות על פטנט המוצר) שסיפקה מצלמות לפיתוח מיידי וכמו כן גם סרטי צילום תואמים, אשר היו ידידותיים לצרכנים. בהמשך, החלו יצרנים נוספים לייצר מצלמות פיתוח מיידי. הממציא של מצלמת הפיתוח המיידי אשר הייתה מתאימה להפצה מסחרית ופשוטה לשימוש, היה המדען האמריקאי אדווין לנד, אשר חשף את המודל המסחרי הראשון שלו "Land Camera Model 95" בשנת 1948 - כשנה לאחר חשיפת סרט הצילום המיידי בעיר ניו יורק. לעומת אותו מודל מסחרי, מצלמת הפיתוח המיידי הראשונה הומצאה כבר בשנת 1923 על ידי סמואל סלאפרוק הכללה בנוסף למצלמה עצמה, גם חדר חושך נייד. מצלמת רפלקס מצלמה דיגיטלית אדווין לאנד (אנ') ממציא את המצלמה עם פיתוח מיידי, 1948, ארכיון הסרטונים של AP ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
רובר אריול

רובר איזק אריול (בטורקית: Rober İsaac Eryol, ידוע בישראל בשם רוברט שרף ורוברט סרף 21 בדצמבר 1930 - 21 בדצמבר 2000) היה כדורגלן טורקי ששיחק בקבוצת גלאטסראיי בעמדת הקשר. כמו כן, שיחק אריול בנבחרת טורקיה. לאחר פרישתו ממשחק פעיל אימן במשך מספר חודשים את הפועל באר שבע. נולד ב-1930 למשפחה יהודית בעיר מרסין שבדרום טורקיה. ב-1937 עברה משפחתו לאיסטנבול; תחילה לרובע ביוגלו (Beyoğlu) ובהמשך לרובע טקסים (Taksim) שהיה מאוכלס במיעוטים. ב-1950 הוא סיים את הגימנסיה היוקרתית סנט ג'וזף (אנ'). במקום מגוריו החדש הוא שיחק במספר קבוצות חובבניות ולאחר שמועדונים מקצועיים החלו להתעניין בו, הוא דחה תחילה הצעות ממועדונים זוטרים יותר באיסטנבול שזוהו כקשורים למיעוטים לא מוסלמים. לדבריו, הוא העדיף את ההשתייכות למועדון המזוהה עם הלאומיות הטורקית והעדיף להמתין להצעה מקבוצת גלאטסראיי מאזור מגוריו הקודם ברובע ביוגלו. הוא החל לשחק בקבוצת הנוער של גלאטסראיי ב-1947, בגיל 16. כעבור שנה הועבר לסגל הקבוצה הבוגרת על ידי מאמנה הבריטי, פיטר מולוי. באותה עת לא הייתה קיימת ליגת העל הטורקית והתקיימו ליגות נפרדות בערים המרכזיות של טורקיה. את הופעת הבכורה שלו בקבוצה הבוגרת של גלאטסראיי ערך אריול ב-28 במרץ 1948, במשחק נגד בשיקטש במסגרת ליגת איסטנבול. בעונה זו הוא שיחק במשחק נוסף אחד בלבד ובעונה העוקבת, בה זכתה קבוצתו באליפות ליגת איסטנבול, הוא לא שיחק כלל ובעונת 1949/1950 הוא שיחק שני משחקים בלבד. בקיץ 1950 התחלף מאמן גלאטסראיי ותחת המאמן הבריטי החדש, דונלד לוקהד, החל אריול לקבל יותר דקות משחק. בשנים שלאחר מכן בלט אריול בסגל של גלאטסראיי, שיחק ברוב משחקי הקבוצה והיה שותף למאבקיה על אליפות ליגת איסטנבול. בעונת 1955/1956 היה אריול שחקן ספסל, בעיקר בשל שירותו הצבאי. בניגוד לרוב השחקנים שהסתפקו בשירות צבאי רגיל, עבר אריול גם קורס קצינים, הוצב בעיר באליקסיר והתקשה להגיע לאימוני הקבוצה. אריול זומן לנבחרת המשנה של טורקיה ב-1951 וערך את הופעת הבכורה שלו במסגרתה מול נבחרת המשנה של צרפת ב-1 בנובמבר 1951. הוא זומן לנבחרת טורקיה ב-1953, על ידי המאמן הלאומי, האיטלקי סנדרו פופו (איט'), לאחר שהפגין יכולת גבוהה במדי גלאטסראיי. הוא ערך את משחק הבכורה שלו מול שווייץ ב-25 במאי 1953. הוא נמנה עם סגל הנבחרת שהעפילה לטורניר הגביע העולמי בשווייץ ב-1954 (לאחר שגברה על ספרד) והשתתפה בו. הנבחרת הטורקית נוצחה על ידי גרמניה המערבית (מנצחת הטורניר) 4:1 והביסה את קוריאה הדרומית 0:7. במשחק מכריע על העלייה מהבית המוקדם לרבע הגמר היא התמודדה שוב מול מערב גרמניה והובסה 7:2. אריול השתתף בכל ששת משחקי נבחרתו בהעפלה לטורניר ובטורניר עצמו והיו אלו משחקיו האחרונים במדי הנבחרת הלאומית. לאחר מכן, שיחק אריול בנבחרת הצבא הטורקי. עם נבחרת זו הוא זכה ב-1955 בגביע העולם לנבחרות צבאיות (אנ'). בתחילת 1961, לאחר שסיים את שירותו הצבאי בטורקיה, עלה אריול לישראל. בקיץ 1961 החל לאמן את הפועל באר שבע שהשתייכה באותה עת לליגה א' (ליגת המשנה). לאחר חמישה מחזורים מפתיחת עונת 1962-1961 נותרה באר שבע ללא נקודות, ובמועדון החליטו לפטר את שרף ולהזעיק בחזרה את המאמן הקודם, יחיאל מור. לאחר מכן שב עם משפחתו לטורקיה והיה מעורב במשך שנים בתפקידים שונים במועדון גלאטסראיי. רובר אריול, באתר Transfermarkt רובר אריול, באתר WorldFootball.net רובר אריול, באתר National Football Teams ישעיהו פורת, רוברט - שחקן נבחרת תורכיה עלה לישראל, מעריב, 15 במרץ 1961 שלמה גבעון, "הפועל" באר-שבע עובר שיפשוף לקראת העתיד, מעריב, 4 ביולי 1961
ג'ון פורסיית'

האם התכוונתם ל... ג'ון פורסיית' (פוליטיקאי) – מזכיר המדינה של ארצות הברית ג'ון פורסיית' (שחקן) – שחקן קולנוע, טלוויזיה ותיאטרון אמריקאי
דני גולן

האם התכוונתם ל... דני גולן (זמר) – זמר ישראלי, חבר בצמד דרום דני גולן (מאמן) – מאמן כדורגל ישראלי
אברהם בן יצחק

האם התכוונתם ל... אברהם בן יצחק מנרבונה (1085–1158) – היה רב ומקובל מיהדות פרובנס אברהם בן יצחק אשכנזי (המאה ה-16) – היה תלמיד חכם, מאנשי היישוב בצפת, שד"ר ומדפיס הספרים הראשון בארץ ישראל אברהם בן יצחק (משורר) (סוּנֶה; 1883–1950) – היה משורר עברי
מזון B

מֶזון B הוא מזון תחתי המכיל קוארק תחתון ואנטיקוארק למעלה, או את האנטי-חלקיקים שלהם, או קוארק תחתון ואנטיקוארק למטה, או את האנטי-חלקיקים שלהם. מזוני B הם ההאדרונים התחתיים הקלים ביותר, כלומר, החלקיקים המורכבים בעלי המסה הנמוכה ביותר שיש להם את המספר הקואנטי תחתיות. המסה של מזוני B טעונים היא 5,279.31 MeV. המסה של מזוני B נייטרליים היא 5,279.62 MeV. אורך החיים של מזוני B טעונים הוא ‎1.638×10-12‎ שניות. אורך החיים של מזוני B נייטרליים הוא ‎1.52×10-12‎ שניות. מזון B התגלה ב-1980 והדיווח הראשון על גילויו פורסם ב-12 בינואר 1981, בכתב העת Physical Review Letters. החלקיק התגלה בגלאי CLEO של מאיץ החלקיקים CESR (טבעת אחסון האלקטרונים של קורנל, Cornell Electron Storage Ring) באוניברסיטת קורנל. מזון B התגלה כשלוש שנים לאחר גילויו של המזון אופסילון, שהיה החלקיק הראשון שהתגלה המכיל קוארק תחתון. אופסילון אינו חלקיק תחתי (התחתיות שלו היא 0), לעומת מזון B, הנושא תחתיות של 1 או מינוס 1. מזוני B נייטרליים מצטיינים ביכולת להפוך מחלקיק אחד לרעהו בעל התחתיות הנגדית, כלומר, מ-B0 ל-B0 ולהפך. תופעה זו מכונה אוסקילציה, או תנודה, של מזוני B נייטרליים (B–Bbar oscillation). היא מהווה דוגמה לתנודת חלקיקים נייטרליים (neutral particle oscillation). תופעות אלו הן מקור חשוב למידע אודות הסיבות לקיומו של עודף החומר על פני האנטי-חומר ביקום. קוארק תחתון אופסילון (חלקיק) מזון (חלקיק) מדיה וקבצים בנושא מזון B בוויקישיתוף מזוני B ב-Particle Data Group 2016 Review מצגת על גילוי מזון B בניסוי CLEO
ראב"ד

האם התכוונתם ל... ראב"ד – ראש אבות בתי דין, כינוי לראש מערכת בתי דין (להבדיל מאב בית דין אחד). ראו אב בית דין#ראב"ד וגאב"ד ראב"ד או ראבד - שם משפחה יהודי הקרוי על שם התפקיד הדייני-הלכתי אישים שכונו ראב"ד ראב"ד הראשון (1110–1180) – רבי אברהם אבן דאוד, בעל "ספר הקבלה" ראב"ד השני (1085–1158) – רבי אברהם בן יצחק מנרבונה, חותנו של ראב"ד השלישי ומחבר "ספר האשכול" ראב"ד השלישי (1110–1198) – רבי אברהם בן דוד מפושקירה, בעל ההשגות על משנה תורה לרמב"ם ועל הרי"ף אישים ששם משפחתם ראב"ד או ראבד אחיה ראב"ד (יליד 1966) - עיתונאי ישראלי גלית ראב"ד – סופרת ומשוררת ישראלית יורם ראב"ד (יליד 1956) - עורך דין ישראלי באב"ד (פירושונים)
ראניה עוקבי

ראניה עוקבי (בערבית: رانيا العقبي; נולדה בשנת 1979 בתל שבע) היא גניקולוגית והרופאה הבדואית הראשונה בישראל. מרצה בפקולטה למדעי הבריאות באוניברסיטת בן-גוריון בנגב וחברת הוועד המנהל של אג'יק - מכון הנגב, מלכ"ר ערבי-יהודי לשינוי חברתי. עוקבי היא הבת השלישית מתוך שישה אחים ואחיות לאם חד-הורית. למדה בבית ספר תיכון ברהט, בו הצטרפה לפרויקט "ניצני רפואה" בנגב מטעם אוניברסיטת בן-גוריון, שמטרתו לתגבר תלמידי בתי ספר תיכוניים באזור על מנת להגביר את סיכוייהם להתקבל ללימודי רפואה בעתיד באוניברסיטה. בשנת 2006 קיבלה תואר דוקטור לרפואה מאוניברסיטת בן-גוריון. התמחתה בתחומי רפואת נשים ומיילדות בבית החולים כרמל בחיפה. עובדת כרופאה מומחית במחלקה לגינקולוגיה ומיילדות במרכז הרפואי האוניברסיטאי סורוקה ומנהלת מרפאה גינקולוגית פרטית ברהט, היחידה במגזר הבדואי בישראל. בנוסף, משמשת כרופאה בשירותי בריאות כללית. עוקבי גרושה ואם לשתי בנות, מתגוררת בבאר שבע. קיבלה מלגה מטעם שירותי בריאות כללית להשתלמות בנושא מיילדות, רפואת האם והעובר במרכז מדעי הרפואה סאניברוק, בטורונטו, שבקנדה (2014) נבחרה כמרצה מצטיינת בהוראה באוניברסיטת בן-גוריון בנגב (2016). הפרופיל של ראניה עוקבי, באתר A-List הפרופיל של ראניה עוקבי (אורכב 09.07.2018 בארכיון Wayback Machine), באתר ליסטה משה פריאל, "כל בחורה בדואית יכולה להצליח כמוני", באתר nrg‏, 14 ביוני 2006 ענת ברשקובסקי, נא להכיר: הרופאה הבדואית הראשונה בישראל, באתר ynet, 14 ביוני 2006 חגי עמית, רופא רוסי, אחות אתיופית וגניקולוגית בדואית: לא בדיחה, יום שגרתי בבית החולים סורוקה, באתר TheMarker‏, 2 בינואר 2014 ד"ר ראניה עוקבי, מודל חיקוי לנשים בדואיות, 18 באפריל 2014, באתר השותפים האמריקאים של אוניברסיטת בן-גוריון בנגב (באנגלית) יעל שרר, ‏8 נשים פורצות דרך, באתר onlife,‏ 8 במרץ 2015 דיאנה בחור ניר, הגינקולוגית הבדואית הראשונה מתחילה מהפכה, באתר כלכליסט, 11 בנובמבר 2016
בריכת צרטה

בריכת צרטה היא שלולית חורף הממוקמת במחצבה עתיקה המוצפת מים בעונת החורף. הבריכה ממוקמת בתחום שמורת הדום השומרון, מזרחית ליישוב שוהם. בריכת צרטה היא שריד למספר רב של שלוליות חורף שהיו נפוצות במישור החוף והתקיים בהן עולם חי וצומח עשיר עד התייבשותן עקב התערבות האדם בסביבה. הבריכה קיבלה עדיפות שימור גבוהה. במימי הבריכה חיים ומתרבים דו-חיים כמו קרפדה ירוקה ואילנית מצויה, מיני סרטנים כמו זימרגל, בוצן, דפניה, תריסן הקשקש וחילזון מסוג בולית. במימי הבריכה צומחים נורית המים ודמסון כוכבני. סביבת הבריכה היא בתה ובה שפע גאופיטים. כ-500 מטר דרום מערבית לבריכה צרטה, ישנה בריכת חורף נוספת, בריכת ברקת. בריכות החורף היפות בארץ - [location - מסע אחר], באתר מסע אחר, ‏בundefined 2017 קובי פינקלר, שמורות טבע חדשות, באתר ערוץ 7, 18 בדצמבר 2019 סקר בריכות חורף (מקווי מים עונתיים) במישור החוף המרכזי והדרומי אפריל 2011 אל בריכות צ'רטה וברקת - עמותת תיירות חבל מודיעין, באתר עמותת תיירות חבל מודיעין, ‏31 בינואר 2021
ג'יימס ג'ונס

האם התכוונתם ל... ג'יימס ג'ונס (גנרל) – גנרל לשעבר בחיל הנחתים של ארצות הברית, כיהן כיועץ לביטחון לאומי בממשל של ברק אובמה ג'יימס ג'ונס (כדורסלן) – כדורסלן אמריקאי ג'יימס ג'ונס (סופר) – סופר אמריקאי ג'יימס ארל ג'ונס – שחקן קולנוע ותיאטרון אמריקאי ג'ים ג'ונס – מייסדה ומנהיגה האמריקאי של הכת הנוצרית-מרקסיסטית "מקדש העם" שפעלה בסן פרנסיסקו בשנות השבעים של המאה העשרים ג'יימס ג'ונס (מושל טנסי) – מושל טנסי ה-10
ראש ממשלת יוון

ראש הממשלה של הרפובליקה ההלנית (ביוונית: Πρωθυπουργός της Ελληνικής Δημοκρατίας, Pro̱thypourgós ti̱s Elli̱nikí̱s Di̱mokratías) או בקיצור ראש ממשלת יוון הוא המשרה הפוליטית הבכירה ביותר ביוון. ראש המדינה של יוון הוא נשיא יוון, אך בדומה למדינת ישראל הנשיא מחזיק בסמכויות סמליות וייצוגיות ואילו ראש הממשלה עומד בראש הרשות המבצעת ובראש ממשלת יוון. מעונו הרשמי של ראש ממשלת יוון (אך לא מקום מגוריו) הוא אחוזת מקסימוס, הנמצאת במרכז אתונה. ראש ממשלת יוון הנוכחי הוא קיריאקוס מיצוטאקיס. ראש הממשלה מתמנה לתפקיד באופן רשמי על ידי נשיא יוון. אך נבחר בבחירות עקיפות – העם בוחר את הנציגים לפרלמנט ההלני, והנשיא מטיל את הרכבת הממשלה על מנהיג המפלגה הגדולה ביותר בפרלמנט. על פי סעיף 37 של חוקת יוון, הנשיא ימנה את מנהיג המפלגה בעלת הרוב בפרלמנט ההלני. אם לאף מפלגה אין את הרוב המוחלט, הנשיא יעניק למנהיג המפלגה בעלת רוב יחסי (ריבוי) כ-50 נציגים נוספים על מנת להבטיח יציבות שתאפשר לאותו מנהיג את האפשרות להרכיב ממשלה שתהנה מאמון הפרלמנט. אם אפשרות זו לא ניתנת לקביעה, יודיע הנשיא על נתינת הבונוס של 50 הנציגים הנוספים למנהיג המפלגה השנייה בגודלה בפרלמנט, ואם גם זה לא מצליח הבונוס יועבר אל מנהיג המפלגה השלישית בגודלה בפרלמנט. כל בונוס כזה יהיה בתוקף במשך שלושה ימים. החוק היווני מקנה לראש הממשלה את מרב סמכויות השלטון הביצועיות, על אף שנשיא יוון מוגדר בחוק כראש המדינה. ראש ממשלת יוון הוא בעל הכוח העיקרי בפוליטיקה של יוון והוא מנהל את ממשלת יוון. כמו כן, כל מפלגה בפרלמנט ההלני רשאית להציע הצבעת אמון בממשלה, ואם אין מספיק תמיכה בממשלה במהלך ההצבעה, הממשלה נופלת ועל ראש הממשלה להתפטר. ראש הממשלה ממנה את השרים ומנהל את הממשלה. אחראי על קביעת מדיניות הממשלה וקידומה בפרלמנט. ראש הממשלה מייצג את יוון ביחסים בינלאומיים, משתתף בפסגות בינלאומיות ומנהל משא ומתן עם מנהיגים זרים. למרות שהנשיא הוא המפקד העליון באופן רשמי, בפועל ראש הממשלה הוא זה שקובע את המדיניות הביטחונית של יוון ומנהל את הכוחות המזוינים. ראש הממשלה רשאי להכריז על מצב חירום לאומי. לאחר שהפרלמנט מאשר חוק, ראש הממשלה חותם עליו ומאשר את פרסומו. לפני כניסתו לתפקיד, ראש הממשלה מושבע בארמון הנשיאות. עד 2015, כל ראשי הממשלה הושבעו ידי הארכיבישוף הראשי של אתונה, בטקס דתי. הארכיבישוף מתחיל את ההשבעה עם כמה תפילות, ביניהן קיריה, ולאחר מכן ראש הממשלה הנבחר מניח את ידו על הביבליה. אלכסיס ציפראס הוא ראש ממשלת יוון הראשון שהצהיר על עצמו כאתאיסט והיה לראש הממשלה הראשון שלא הושבע בטקס השבעה דתי ומסורתי. הוא הושבע על ידי הנשיא קרולוס פפוליאס במקום הארכיבישוף של אתונה. נשיא יוון מדיה וקבצים בנושא ראש ממשלת יוון בוויקישיתוף אתר האינטרנט הרשמי של ראש ממשלת יוון (באנגלית וביוונית) ראש ממשלת יוון, ברשת החברתית אקס (טוויטר)
סיטרואן אמי

סיטרואן אמי (בצרפתית: Citroën Ami) היא מכונית סופרמיני מתוצרת יצרנית הרכב הצרפתית סיטרואן אשר יוצרו בין השנים 1961–1968. סך הכול יוצרו 1,840,396 יחידות. עיצוב המכונית היה מיוחד ויוצא דופן לתקופתה: הפנסים הקדמיים היו מלבניים, והשמשה האחורית הייתה בזווית הפוכה (דומה לפורד אנגליה, דגם ה-105E, אשר הושקה בשנת 1959), חלונות הצד הקדמיים והאחוריים נפתחו על ידי דחיפה לאחור (כ-50% משטח החלון נפתח, בדגמי הסיטרואן אמי 6). הנדסית וטכנית הסיטרואן אמי הייתה מאוד דומה לדגם הסיטרואן דה שבו. בשנת 1962 נמכרו 85,358 יחידות של דגם ה"סיטרואן אמי", ו-144,759 יחידות של דגם הסיטרואן דה שבו. 4 דלתות סדאן 2 דלתות קבריולה 5 דלתות סטיישן 3 דלתות סטיישן 2 דלתות (דגם סיטרואן אמי M35) 2 דלתות טנדר (אמי 8) סיטרואן אמי 6 סיטרואן אמי 8 (יוצר ממרץ 1969) סיטרואן אמי סופר (יוצר מינואר 1973), יוצרו כ-76,000 יחידות סיטרואן m35 בעלת מנוע ונקל, יוצרו 267 יחידות (1969–1971) סיטרואן אמי 6 - קיבולת מכל 25 ליטר סיטרואן אמי 8 - קיבולת מכל 30 ליטר סיטרואן אמי סופר - קיבולת מכל 40 ליטר סיטרואן אמי 6 לוח מחוונים (לוח השעונים) בדגם סיטרואן אמי 6 מבט לתא הנהג - בדגם סיטרואן אמי 6 סיטרואן אמי 6 סטיישן, 5 דלתות סיטרואן אמי 8 סיטרואן אמי סופר סיטרואן אמי 8 Pick up, שנת 1977 (טנדר) סיטרואן אמי 8 Pick up, שנת 1977 (טנדר) סיטרואן אמי 8 מסחר, שנת 1979 סיטרואן אמי Super, קבריולט סיטרואן אמי סיטרואן אמי דגם M 35, עם מנוע ונקל סיטרואן אמי דגם M 35, שנת 1970, עם מנוע ונקל סיטרואן אמי דגם M 35, עם מנוע ונקל מנוע ונקל של דגם סיטרואן אמי M35 סיטרואן סיטרואן ויזה סיטרואן דה שבו מדיה וקבצים בנושא סיטרואן אמי בוויקישיתוף
הנרי הרביעי (פירושונים)

האם התכוונתם ל... אנריקו הרביעי – מחזה איטלקי משנת 1921, פרי עטו של לואיג'י פיראנדלו הנרי הרביעי, חלק ראשון – מחזה מאת ויליאם שייקספיר הנרי הרביעי, חלק שני – מחזה מאת ויליאם שייקספיר הנרי הרביעי, מלך אנגליה אנרי הרביעי, מלך צרפת
ממלכת העולם האחר

ממלכת העולם האחר ( The Other World Kingdom-OWK) הייתה מדינה לכאורה בעלת אופי מטריאכלי ששכנה בתוך מתקן נופש מסחרי גדול, שנפתח בשנת 1996 בבניינים שניטען שהיו חלק מטירה מהמאה ה-16 הממוקמת בעיירה Černá בצ'כיה. אמנם המדינה לא הוכרה על ידי אף מדינה אחרת, אך היה נהוג בה מטבע מקומי, דרכונים, משטרה, בתי משפט, המנון ודגל לאומי. המשטר במדינה היה מונרכיה אבסולוטית כשאורח החיים של הנתינים היה סאדו-מאזוכיסטי בסגנון Femdom (שליטה נשית). הממלכה מתקיימת כיום כאתר אינטרנט בלבד. ממלכת העולם האחרת נוסדה באופן רשמי ב -1 ביוני 1996, בידי המלכה פטרישיה הראשונה והייתה פתוחה למבקרים באביב 1997. הקרקע והמבנים הוצעו למכירה בשנת 2008 במחיר של שמונה מיליון אירו. חוקת הממלכה קובעת שהיא מונרכיה הנשלטת בידי נשים. המטרה של המדינה "להשיג כמה שיותר יצורים זכרים תחת שלטון בלתי מוגבל של נשים נעלות על שטח גדול ככל האפשר." OWK תמיד הגדירה את עצמה כמדינה, על אף שלא זכתה לאף הכרה ממדינה ריבונית והייתה רשומה בצ'כיה כבית עסק. OWK נשלטה כביכול על ידי המלכה פטרישיה הראשונה, שליטה אבסולוטית אשר הוכתרה ב-30 במאי 1997 אשר חוקקה חוקים ופסקה בסוגיות משפטיות. בממלכה הייתה סדרה של מעמדות שונים. הראשון היה "הגבירות הנעלות" המהווה את האצולה של הממלכה. כדי להפוך לאזרחית, אישה צריכה לעמוד בקריטריונים מסוימים. אלה היו: האישה הגיעה לגיל ההסכמה. בבעלותה לפחות עבד זכר אחד. קבלה וציות לעקרונות והחוקים של OWK. שליחת בקשה לאזרחות. לינה במשך לפחות חמישה לילות באזור של ארמון המלכה. המעמד הבא היה נתיני המלכה. אלה היו גברים שעקבו אחרי חוקי OWK, ציותו למלכה ושילמו מיסים, אבל יש להם כמה זכויות כגון "חופש לנוע, להחזיק ולטפל ברכוש, להיות אבות לילדים, חופש תעסוקתי ועוד" המעמד הנמוך ביותר הוא מעמד "העבדים". זה היה מעמד זכרים שאבדו את כל הזכויות, הם היו נכס של המלכה או של הגבירות הנשגבות ונחשבו לכאורה "במעמד של חיית משק". אתר האינטרנט הרשמי של ממלכת העולם האחר WHO WE ARE
ליטה (פירושונים)

האם התכוונתם ל... ליטא – כתיב מיושן לשם המדינה ליטה לטבית – שם נוסף למטבע הלטבי "לטס" ליטה (מסע בין כוכבים) – דמות בעלילות "מסע בין כוכבים" איימי דומאס – מתאבקת עבר ב-WWE הידועה בשם הבמה "ליטה"
רחל ארטה

רחל ארטה (נולדה בשנת 1955) היא פעילה חברתית, מפעילי העלאתם של יהודי אתיופיה והנחלת מורשת בני העדה האתיופית בישראל. רחל ארטה נולדה בשנת 1955 בכפר אמבובר, אתיופיה. אביה הוא הקס הדנה טקויה. בגיל 16 הגיעה בגפה לישראל בטיסה אווירית. היא סיימה לימודי סיעוד ועבדה כאחות בבית החולים בילינסון בפתח תקווה. בשנות ה-70 הובילה מאבק חברתי למען עליית יהודי אתיופיה. היא ארגנה הפגנות מול הכנסת בירושלים כדי להעלות את הנושא לסדר היום הציבורי, ואף נפגשה עם עליזה בגין על מנת לקדם מהלך ברמת מדיניות ממשלתית. היא הצליחה להעלות במבצע פרטי את הוריה ואת אחיה, אשר חלקם נאסרו בשל ניסיונם לעלות לישראל, באמצעות הסדרת אישורם מול פקידי השלטון האתיופי. עם העלייה מאתיופיה בשנות ה-80 במבצע משה ובשנות ה-90 במבצע שלמה החלה להיות מעורבת בקליטתם בישראל, ואף סייעה בהסתגלותם במשך שלוש שנים במרכז קליטה בבאר שבע. ארטה פתחה בתל אביב את המסעדה האתיופית הראשונה בישראל, מסעדת "חבש", בשיתוף עם אחיה, עמנואל הדנה, עורך דין, ועם אחותה אתי הדנה, חברת סיעת תפוח בכפר סבא. החזון בהקמת המסעדה, מלבד היותה מרכז להיכרות עם התרבות הקולינרית של העדה האתיופיות, הוא חשיפה למורשת הייחודית של הקהילה. עקב תנודות השוק אשר השפיעו על מחירי ייבוא דגן הטֵף מאתיופיה, יזמה התקשרות עם ערוצי שיווק שונים לייבוא דגן הטף לישראל. שיתפה פעולה עם חברת "זרעי הנגב" מקיבוץ שובל במסגרת ניסיון לגדל את הטף בארץ, אך דרכיהם נפרדו. כיום ממשיכה במאמציה להוזיל את מחיר דגן הטף בישראל. ארטה גרושה ללא ילדים. אחיה הוא הרב יוסף הדנה אשר כיהן כרב הראשי ליהודי אתיופיה מטעם הרבנות הראשית לישראל במשך 45 שנה. אחותה, אסתר (אתי) הדנה, כיהנה כחברת מועצת העיר כפר סבא בשנים 2014–2018 ופעלה לקידום ההשתלבות של קהילת יהודי אתיופיה בעיר כפר סבא. יוסף הדנה שרית סרדס-טרוטינו, טף טעם: האינג'רה עולה ארצה, באתר ynet, 21 במרץ 2012 אריה אברמזון, 'זרעי הנגב' לקחה את הדגן האתיופי שגידלתי באתר MyNet מקומון יישובי השרון, 22 בפברואר 2016 ארטה רחל, באתר לאורן נשים דתיות פורצות דרך אריה אברמזון, 'זרעי הנגב' לקחה את הדגן האתיופי שגידלתי באתר MyNet מקומון יישובי השרון, 22 בפברואר 2016 ריטה גולדשטיין, סבתא, קבעתי לך משמרת: אוכל משפחתי, באתר nrg‏, 5 בפברואר 2012